Հավելված

Չարենցավան համայնքի ավագանու

2018թ. ապրիլի 05-ի թիվ 32 որոշման

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ***

***ՉԱՐԵՆՑԱՎԱՆ ՀԱՄԱՅՆՔ***

***ՉԱՐԵՆՑԱՎԱՆ ՀԱՄԱՅՆՔԻ ՂԵԿԱՎԱՐԻ***

***ՏԱՐԵԿԱՆ ՀԱՇՎԵՏՎՈՒԹՅՈՒՆԸ 2017 ԹՎԱԿԱՆԻ ՀԱՄԱՅՆՔԻ ԶԱՐԳԱՑՄԱՆ ՀՆԳԱՄՅԱ ԾՐԱԳՐԻ ԻՐԱԿԱՆԱՑՄԱՆ ՎԵՐԱԲԵՐՅԱԼ***

***ՉԱՐԵՆՑԱՎԱՆ 2018***

**ՇԻՆԱՐԱՐՈՒԹՅՈՒՆ ԵՎ ԲԱՐԵԿԱՐԳՈՒՄ**

**2017 թվականին իրականացված աշխատանքներ**

* Իրականացվել են փոսային ասֆալտապատման աշխատանքներ կենտրոնական և ներթաղամասային փողոցներում և բակերում:
* Շարունակվել է մարզադպրոցի կառուցման աշխատանքները:
* Իրականացվել են աստիճանավանդակների հիմնանորոգման աշխատանքներ:
* Տարածքային Զարգացման Հիմնադրամի և համայնքի համաֆինանսավորմամբ «Ծիծեռնակ» մանկապարտեզ ՀՈԱԿ-ի մեկ մասնաշենքը հիմնանորոգման է ենթարկվել և կառուցվել է ջեռուցման համակարգ:
* Բակերում տեղադրվել են զրուցարան-տաղավարներ :
* Կատարվել են փողոցների երթևեկության նշանների տեղադրման աշխատանքներ:
* Կատարվել են քաղաքի բակերի և ենթակառուցվածքների բարեկարգում. թաղամասային արահետների, աստիճանների և հենապատերի հիմնանորոգման աշխատանքներ:
* Աշխատանքներ են իրականացվել ջրամատակարարման համակարգի բարելավման ծրագրի շրջանակներում, որն իրականացվել է Ասիական զարգացման բանկի հետ համագործակցությամբ**:** Քաղաքի ամբողջական նոր ջրամատակարարման համակարգի անկացման ծրագրի արդյունքում ունենք կորուստների կտրուկ նվազում և 24 ժամյա համաչափ ճնշմամբ իրականցվող ավելի մաքուր և որակյալ ջրամատակարարում:
* Իրականացվել են բազմաբնակարան բնակելի շենքերի հարթ և թեք տանիքների նորոգման աշխատանքներ:

|  |  |
| --- | --- |
| Ասֆալտապատման աշխատանքներ | 9500,0 հազ.դրամ |
| Մարզադպրոցի կառուցում | ընդհանուր արժեք 930000,0 հազ.դրամ /160000,0 հազ.դրամ 2017թ. |
| Աստիճանավանդակների հիմնանորոգում | 2000.0 հազ.դրամ |
| «Ծիծեռնակ» մանկապարտեզ ՀՈԱԿ-ի հիմնանորոգում | ընդհանուր արժեք 168000,0 հազ.դրամ / 50000,0 հազ.դրամ 2017թ. |
| Զրուցարան-տաղավարներ | 3 հատ |
| Ջրամատակարարման համակարգի բարելավում | ընդհանուր արժեք 507000,0 հազ.դրամ / 25000,0 հազ.դրամ 2017թ. |
| Հարթ տանիքների նորոգում | 2500,0 հազ.դրամ |
| Թեք տանիքների նորոգում | 23000,0 հազ.դրամ |
| Երթևեկության նշանների տեղադրում | 10 հատ |

**ԿՈՄՈՒՆԱԼ ՏՆՏԵՍՈՒԹՅՈՒՆ**

**2017 թվականին իրականացված աշխատանքներ**

* Իրականացվել են կենցաղային աղբի ամենօրյա հեռացում, շինարարական աղբի և կոշտ թափոնների հեռացում շաբաթական 2 անգամ: Շենքերի կենցաղային աղբը կուտակվել է համայնքի տարածքում հավասարաչափ տեղադրված 302 աղբարկղերի և 125 փողոցային նոր աղբամանների մեջ, որոնցից 35-ը ձեռք է բերվել 2017 թվականին: Կուտակված աղբը սահմանված գրաֆիկով «Բարմաք» ՍՊԸ աղբատար ավտոմեքենաներով տեղափոխվել է համայնքի ծայրամասում գտնվող բացօթյա աղբավայր և վնասազերծվել: Վնասազերծումն իրականացվել է հիմնականում շինարարական աղբի միջոցով, որի շնորհիվ աղբը վերածվել է անօրգանական նյութի։ Աղբահեռացումը տարեկան միջին հաշվով կազմել է 14780 խ.մ., կենցաղային թափոնները` 13600 խ.մ.:
* Կատարվել են բարձրահարկ բազմաբնակարանային շենքերի շքամուտքերի և պատուհանների տեղադրում:
* Կատարվել են վերելակների խցերի հիմնանորոգման և արդիականացման աշխատանքներ:
* Կատարվել են բազմաբնակարան շենքերի ջրհորդանների, ջրագծերի, կոյուղագծերի և խողովակաշարերի վերանորոգման աշխատանքներ:

**ՍՈՑԻԱԼԱԿԱՆ ԱՊԱՀՈՎՈՒԹՅՈՒՆ**

**2017 թվականին իրականացված աշխատանքներ**

* Առանձնահատուկ ուշադրության է արժանանում սոցիալական ծրագրերի իրականացմանը, ինչի շրջանակներում պարբերաբար ֆինասական օգնություն է ցուցաբերվել զոհված ազատամարտիկների ընտանիքներին, պատերազմի վետերաններին և այրիներին, սոցիալապես անապահովներին բյուջեից տրամադրվել է օգնություն: Սահմանված են աղբի վարձի զեղչեր զոհված ազատամարտիկների և պատերազմի մասնակիցների ընտանիքների համար:

|  |  |
| --- | --- |
| Պատերազմի վետերաններ և այրիներ | 260,0 հազ.դրամ |
| Զոհված ազատամարտիկների ընտանիքներ | 1440,0 հազ.դրամ |
| Սոցիալապես անապահով.բյուջեից օգնություն | 19375,0 հազ.դրամ |
| Աղբի վարձի զեղչեր | 900,0 հազ.դրամ |

**ՄՇԱԿՈՒՅԹ , ԵՐԻՏԱՍԱՐԴՈՒԹՅԱՆ ՀԵՏ ՏԱՐՎՈՂ ԱՇԽԱՏԱՆՔՆԵՐ**

**2017 թվականին իրականացված աշխատանքներ**

* Մեծ ուշադրության են արժանանում համայնքի երիտասարդության խնդիրները: Երիտասարդական մայրաքաղաքի տիտղոսը 2017 թվականի հանձնվեց Չարենցավան համայն քին: Այս գործընթացում ակտիվ գործունեություն է ծավալել Երիտասարդական ուսանողական հասարական կազմակերպությունը, որի հետ կազմակերպվել են մի շարք միջոցառումներ և դասընթացներ:

|  |  |
| --- | --- |
| Միջոցառման անվանումը | Կազմակերպիչների անվանումը |
| Երիտասարդների ձեռներեցության հմտությունների զարգացում | «Եվա» սոցիալական ԲՀԿ |
| Անօրինական միգրացիայի կանխարգելումը երիտասարդների շրջանում | «Վերադարձ և պաշտպանություն» սոցիալական ՀԿ |
| Երիտասարդների զբաղվածության հիմնախնդիրները, աշխատանքային իրավունքները, խնդիրներն ու լուծման ուղիները | «Տավուշի երիտասարդական կենտրոն» ՀԿ |
| Հայաստանի երիտասարդական ակումբերի 6-րդ համաժողով | Երիտասարդական ակումբերի դաշնություն |
| Քաղաք 226 | «Ծիածան» սոցիալական ՀԿ |
| Երիտասարդների մասնակցությունը տեղական ինքնակառավարմանը նոր մեդիայի միջոցով | «Կամք» Լոռվա երիտասարդական ծրագրերի կենտրոն ՀԿ |
| Ակտիվ քաղաք, արդյունավետ կառավարում | «Լոռու մարզի երիտասարդական նախաձեռնությունների կենտրոն» ՀԿ |
| Մարզային առաջնորդարան | «Համաշխարհային հայկական երիտասարդական ոստայն» միջազգային ՀԿ |
| Միասնության գավաթ 2017 | «Առաջին հայկական ճակատ» ՀԿ |
| Չարենցավանի երանգները | «Արթ կրիտիկա» մշակութային ՀԿ |
| Հռետորական հմտությունների զարգացման դասընթաց | «Հարմոնիա հոգեբանության հանրային զարգացման կենտրոն» ՀԿ |
| Բիզնեսի նոր սկիզբ | «Երիտասարդական հայացք» ՀԿ |
| Սփյուռքահայ երիտասարդների ինտեգրումը մասնագիտական կողմնորոշման միջոցով | «Վերադարձ և պաշտպանություն» սոցիալական ՀԿ |
| Չարենցավանի երիտասարդ ձեռներեցներ | «Չարենցավանի կամավոր երիտասարդներ» ՀԿ |
| Չարենցավանի երիտասարդական հասարակական կազմակերպությունների կարողությունների զարգացում | Չարենցավանի «Երիտասարդական ուսանողական» ՀԿ |
| Ես առաջնորդ եմ | Չարենցավանի «Երիտասարդական ուսանողական» ՀԿ |
| Մարքեթինգ և բիզնես | Չարենցավանի «Նորարար սերունդ» ՀԿ |
| Առողջ մարմին, առողջ հոգի | Չարենցավանի «Երիտասարդական ուսանողական» ՀԿ |

Յուրաքանչյուր միջոցառմանը միջինում մասնակցել է 20-30 երիտասարդ:

* Տարեկան պլանային միջոցառումներ են անցկացվել նաև համայնքի մշակութային բոլոր օջախներում: Չարենցավանի «Քաղաքային գրադարան» ՀՈԱԿ-ում գործող Ամերիկյան անկյունում, տարվա ընթացքում կազմակերպվել են 15 ֆիլմերի անվճար ցուցադրություններ, օտար լեզվի ուսուցման անվճար պարապմունքներ։ «Լավագույն մարզական նախադպրոցական հիմնարկ» մրցույթի մարզային փուլում «Հրաշք» մանկապարտեզը գրավել է 3-րդ տեղը: